Broj: 02-02-2-191**-**3/25

Sarajevo, 04.02.2025.godine

**GODIŠNJI IZVJEŠTAJ O IMPLEMENTACIJI**

**STRATEGIJE JAVNIH NABAVKI ZA 2024.-2028. U BOSNI I HERCEGOVINI**

 **ZA 2024. GODINU**

 Febraur, 2025.godine

**UVOD**

Na 43. sjednici Vijeća ministara Bosne i Hercegovine održanoj 19.03.2024. godine, usvojena je Strategija javnih nabavki za period od 2024. do 2028. godine (Strategija). Vijest o usvajanju Strategije je objavljena na službenoj web stranici Agencije za javne nabavke Bosne i Hercegovine, Link Vijesti (<https://www.javnenabavke.gov.ba/bs-latn-ba/news/386/vijece-ministara-bosne-i-hercegovine-usvojilo-strategiju-javnih-nabavki-za-period-2024-2028>).

Odluka o usvajanju Strategije javnih nabavki 2024. - 2028. u Bosni i Hercegovini objavljena je u „Službenom glasniku BiH“ broj 29/24 od 03.05.2024. godine.

Strategija predstavlja ključan korak u usklađivanju praksi javnih nabavki u Bosni i Hercegovini s evropskim standardima i preporukama.

U procesu razvoja nove Strategije urađena je detaljna situaciona analiza trenutnog sistema javnih nabavki, te su razvijene 43 mjere sa 72 konkretne aktivnosti koje imaju za cilj daljnje unapređenje efikasnosti i transparentnosti sistema, jačanje konkurencije, modernizaciju sistema i njegovo potpuno usklađivanje sa pravnom stečevinom Evropske unije u ovoj oblasti.

Aktivnosti će biti usmjerene na unapređenje sistema pravne zaštite, usklađivanje postojećeg pravnog okvira sa evropskim direktivama, jačanje institucija i profesionalizaciju, uvođenje zelenih, društveno i rodno odgovornih javnih nabavki, daljnju digitalizaciju procesa javnih nabavki, povećanje transparentnosti, integriteta i kvaliteta procesa, uvođenje centralizovanih javnih nabavki, te osnaživanje mikro, malih i srednjih preduzeća za ravnopravno učešće na tržištu javnih nabavki u Bosni i Hercegovini.

Opšti cilj i ključni strateški ciljevi, iz kojih proizilaze specifični ciljevi (mjere) utvrđeni su na

osnovu detaljne situacione analize, a uzimajući u obzir strateške prioritete u oblasti javnih

nabavki u Evropskoj uniji.



Razvoj Strategije za javne nabavke podržali su Projekat unapređenja efikasnosti lokalnih usluga (PIPLS) u Bosni i Hercegovini, kojeg primarno finansira Švedska, a provodi Razvojni program Ujedinjenih nacija (UNDP), kao i Delegacija Evropske unije u BiH i SIGMA.

Agencija za javne nabavke Bosne i Hercegovine (u daljem tekstu: Agencija) je po objavi pomenute Odluke o usvajanju Strategije u „Službenom glasniku BiH“, uputila akt broj 02-02-2-544-3/24 od 07.05.2024. godine prema svim nosiocima ili uključenim institucijama za realizaciju pojedinih mjera i akcija, sa informacijama o usvajanju i objavi Strategije, te u prilogu istog dostavila Strategiju (sa njenim prilozima), te pojedinačne godišnje akcione planove radi bolje preglednosti i jednostavnijeg praćenja.

Strategija uključuje V dijelova i to:

Dio I - Strteški konktekst

Dio II - Opšti cilj, ključni strateški ciljevi, specifični ciljevi (mjere) i ključni indikatori učinka

Dio III - Akcioni plan

Dio IV - Implementacija Strategije, odgovorne i uključene institucije, rizici, monitoring i izvještavanje

Dio V- čine prilozi i to Matric aciljeva, Akcioni plan Strategije 2024-2028- tablica i Akcioni plan Strategija 2024-2028- monitoring.

Dio IV Stretegije uključuju „Implementaciju Strategije, odgovorne i uključene institucije, rizici, monitoring i izvještavanje“.

**Implementacija strategije**

Za svaki od specifičnih ciljeva (mjera) definisana je jedna ili više institucija odgovornih za njegovu realizaciju. Odgovorne institucije za implementaciju pojedinačnog specifičnog cilja (mjere) su Agencija i Ured za razmatranje žalbi Bosne i Hercegovine (u daljem tekstu: URŽ). Agencija je odgovorna za implementaciju Strategije u cjelini.

Ako je to za realizaciju specifičnog cilja (mjere) relevantno, navedene su i uključene institucije. Uključene institucije mogu biti, URŽ, Agencija za prevenciju korupcije i koordinaciju borbe protiv korupcije, uredi za reviziju, Konkurencijsko vijeće Bosne i HErcegovine, Sud Bosne i Hercegovine, ugovorni organi, ministarstva, ovlašteni predavači i nevladine organizacije.

Odgovorna institucija će, u mjeri u kojoj bi to bilo korisno za pojedinačni specifični cilj, u implementaciju uključiti i druge sudionike, uključujući organizacije civilnog društva ili zatražiti tehničku pomoć relevantnih institucija (npr. UNDP, SIGMA, EK).

**Rizici**

Za svaki od specifičnih ciljeva (mjera) definisani su i procijenjeni rizici za njegovu implementaciju i to su: nedostatak ljudskih resursa, nedostatak volje donosilaca odluka, nedostatak finansijskih resursa, dužina procesa realizacije cilja, neuključivanje nevladinih organizacija i nedovoljna implementacija. Za svaki od rizika je utvrđena i mjera za njegovo ublažavanje (u dokumentu Akcioni plan).

**Monitoring i izvještavanje**

Poslije usvajanja Strategije i pratećeg Akcionog plana od strane Vijeća ministara BiH, u cilju sprovođenja Strategije, Agencija vrši kontinuirani monitoring implementacije Strategije*.*

U Akcionom planu su po područjima definisani:

* ključni strateški ciljevi (definisanih 8),
* specifični ciljevi (mjere),
* akcije za sprovođenje svakog specifičnog cilja (mjere),
* indikator učinka sa početnom i ciljnom vrijednošću za svaku akciju,
* prioritet specifičnog cilja (mjere),
* rok realizacije za svaku akciju,
* odgovorne i uključene institucije za svaku akciju,
* finansijski i ljudski resursi za svaku akciju,
* rizici i mjere za ublažavanje rizika za svaki specifični cilj (mjeru).

Akcioni plan za potrebe monitoringa i izvještavanja je također pripremljen u tabelarnom obliku (Prilog 3: Akcioni\_plan\_Strategija\_BiH\_2024-2028\_monitoring).

**OBJAŠNJENJE IMPLEMENTACIJE STRATEGIJE ZA 2024.GODINU**

U skladu sa Strategijom, direktor Agencije je donio odluku broj 02-02-2-544-1/24 od 01.04.2024.godine o imenovanju radne grupe za kontinuirani monitoring implementacije i izvještavanje Strategije javnih nabavki za 2024.-2028.godine u Bosni i Hercegovini i odluku broj 02-02-2-544-2/24 od 17.04.2024.godine kojom u implementaciju Strategije uključuje sve Sektore, odnosno unutrašnje organizacione jedinice Agencije da vrše u skladu sa ciljevima, mjerama, akcijama itd. iz Strategije, te u skladu sa svim drugim važećim zakonskim i podzakonskim propisima, dokumentima, izvještajima, odluka itd.

Implementacija Strategije zahtijeva zajednički angažman svih relevantnih institucija, organizacija civilnog društva i predstavnika privatnog sektora.

U okviru monitoringa implementacije Strategije za izvještajni period 2024. godine konstatujemo da je pored Agencije, kao odgovorne institucije za realizaciju pojedinačnih mjera i akcija, naveden i Ured za razmatranje žalbi Bosne i Hercegovine (u daljem tekstu: URŽ).

Pregled specifičnih ciljeva (mjera) sa rokom realizacije 2024.godine je sljedeći:

1. **ŠIFRA MJERE:** 13.

**BROJ AKCIJE:** 2.

**ŠIFRA AKCIJE:** 13.1.

**SPECIFIČAN CILJ (MJERA):** Donošenje zaključka u svakom slučaju produženja roka za rješavanje žalbi i praćenje rokova

**AKCIJA:** Primjena važećeg ZJN

**ROK REALIZACIJE:** 2024Q1

 **REZULTAT:** Dosljedna primjena ZJN (donesen zaključak u svim slučajevima produženja roka i praćenje rokova).

 **ODGOVORNA INSTITUCIJA:** URŽ

**OBRAZLOŽENJE:**

Mjera realizovana, na osnovu akta URŽ-i broj 01-50-2-92-12-/24 od 09.12.2024.godine. U skladu sa navedenom mjerom, Agencija se aktom broj 02-02-2-544-4/24 od 17.05.2024.godine, aktom broj 04-07-2-716-2/24 od 28.05.2024.godine i aktom broj 02-02-2-544-21/24 od 30.10.2024.godine obratila URŽ-i kojim je upoznala institucija sa zaduženim mjerama i akcijama uključeni Strategijom, sa rokom realizacije 2024.godine, a za koje je URŽ odgovoran i nosioc mjere.

URŽ je svojim aktom broj 01-50-2-92-12-/24 od 09.12.2024.godine dostavio Izvještaj o realizaciji aktivnosti u kojoj je navedeno da mjera: Donošenje zaključka u svakom slučaju produženja roka za rješavanje žalbi i praćenje rokova, kontinuirano realizuje, sa opisom realizacije: Dosljedna primjena Zakona o javnim nabavkama (donesen je zaključak u svim slučajevima produženja roka i praćenja rokova).

**2. ŠIFRA MJERE:** 35.

**BROJ AKCIJE**: 3.

**ŠIFRA AKCIJE**: 35.3.

**SPECIFIČAN CILJ (MJERA):** Obezbjeđenje podataka o (navodnom) sukobu interesa i javnost podataka o članovima vijeća URŽ-a

**AKCIJA:** Javnost podataka o članovima vijeća URŽ-a

**ROK REALIZACIJE:** 2024Q1

**REZULTAT:** Javnost podataka o članovima vijeća URŽ-a

**ODGOVORNA INSTITUCIJA**: AJN i URŽ

**OBRAZLOŽENJE:**

Mjera realizovana, na osnovu akta URŽ broj 01-50-2-92-12/24 od 09.12.2024.godine. Naime,

Agencija se aktom broj 02-02-2-544-4/24 od 17.05.2024.godine, aktom broj 04-07-2-716-2/24 od 28.05.2024.godine i aktom broj 02-02-2-544-21/24 od 30.10.2024.godine obratila URŽ-i kojim je upoznala instituciju sa zaduženim mjerama i akcijama uključeni Strategijom, sa rokom realizacije 2024.godine, i pozvala URŽ na realizaciju mjera i akcija, za ko je označena kao odgovorna, odnosno uključena institucija.

URŽ je svojim aktom broj 01-50-2-92-12/24 od 09.12.2024.godine dostavio Izvještaj o realizaciji aktivnosti u kojoj je navedeno da mjera: Obezbjeđenje podataka o (navodnom) sukobu interesa i javnost podataka o članovima vijeća URŽ-a, kontinuirano realizuje, sa opisom realizacije: Obezbjeđeni podaci o članovima vijeća URŽ u odlukama URŽ koje se redovno objavljuju na portalu javnih nabavki.

**3. ŠIFRA MJERE:** 41.

**BROJ AKCIJE**: 2.

**ŠIFRA AKCIJE**: 41.2.

**SPECIFIČAN CILJ (MJERA):** Izgradnja informacionog sistema (modula) za centralizirane nabavke

**AKCIJA:** Izgradnja modula

**ROK REALIZACIJE:** 2024Q1

**REZULTAT:** Izgrađen modul

**ODGOVORNA INSTITUCIJA**: AJN

**OBRAZLOŽENJE:**

Mjera realizovana. Agencija je kroz program pomoći i podrške od strane USAID-a, razvila potpuno novi informacioni sistem za centralizovane nabavke koji je pušten u produkciju u maju 2024.godine i kojeg od tada koriste centralni nabavni organi u Bosni i Hercegovini, kao i ugovorni organi za čije potrebe se provode centralizovane nabavke.

Agencija je objavila i Uputstvo za korištenje informacionog sistema za centralne nabavne organe, Uputstvo za korištenje sistema od strane operatera centralnih nabavnih organa, kao i Uputstvo o korištenju sistema od strane operatera ugovornih organa za čije potrebe centralni nabavni organ provode nabavke.

Informacioni sistem za upravljanje centralizovanim nabavkama je zamišljen i razvijen kao web baziran informacioni sistem čiji skup funkcionalnosti obezbjeđuju informatičku podršku procesima javnih nabavki koje provode centralni nabavni organi, od prikupljanja potreba, pripreme tehničke specifikacije, do pračenja realizacije ugovora/okvirnih sporazuma. Informacioni sistem za centralne nabavke je integrisan sa portalom javnih nabavki (IS e-Nabavke dostupan na adresi [www.ejn.gov.ba](http://www.ejn.gov.ba) ), što podrazumijeva sinhronizaciju oba sistema i razmjenu podataka s ciljem što efikasnije provođenja postupaka nabavki.

**4. ŠIFRA MJERE:** 38.

**BROJ AKCIJE**: 1.

**ŠIFRA AKCIJE**: 38.1.

**SPECIFIČAN CILJ (MJERA):** Pravno regulisanje zajedničkih nabavki i osnivanje centralnog nabavnog organa

**AKCIJA:** Priprema novog pravilnika

**ROK REALIZACIJE:** 2024Q2

**REZULTAT:** Pripremljen prijedlog pravilnika

**ODGOVORNA INSTITUCIJA**: AJN

**UKLJUČENA INTITUCIJA:** Druge ključne institucije u sistemu javnih nabavki, ugovorni organi i ponuđači

**OBRAZLOŽENJE:**

Mjera realizovana. Agencija je u saradnji i uz podršku USAID pripremila prijedlog Pravilnika o provođenju zajedničke nabavke, centralizovane nabavke i uspostavljanju centralnog nabavnog organa. Vijeće ministara Bosne i Hercegovine je na 42. sjednici održano dana 12.03.2024. godine usvojilo Pravilnik o provođenju zajedničke nabavke, centralizovane nabavke i uspostavljanju centralnog nabavnog organa, koji je objavljen u „Službenom glasniku BiH, broj 29/24. Primjena navedenog pravilnika je počela 13.05.2024. godine.

Uspostavljanje centralnih nabavnih organa i provođenje centralizovanih nabavki je isključiva odluka nadležnih organa. Do sada imamo registrovana dva centralna nabavna organa, te preko 300 ugovornih organa za koje ti centralni nabavni organi provode centralizovane nabavke roba, usluga i radova.  Vjerujemo da će centralizovane nabavke omogućiti smanjivanje nepravilnosti u postupcima javnih nabavki, povećati pravnu i ugovornu sigurnost, omogućiti bolju budžetsku kontrolu, te efikasnije korištenje javnih sredstava.

**5. ŠIFRA MJERE:** 41.

**BROJ AKCIJE**: 2.

**ŠIFRA AKCIJE**: 41.2.

**SPECIFIČAN CILJ (MJERA):** Izgradnja informacionog sistema (modula) za centralizirane nabavke

**AKCIJA:** Priprema novog pravilnika

**ROK REALIZACIJE:** 2024Q2

**REZULTAT:** Pripremljen nacrt pravilnika

**ODGOVORNA INSTITUCIJA**: AJN

**UKLJUČENA INTITUCIJA:** Druge ključne institucije u sistemu javnih nabavki

**OBRAZLOŽENJE:**

Mjera realizovana. Agencija je pripremila prijedlog Pravilnika o provođenju zajedničke nabavke, centralizovane nabavke i uspostavljanju centralnog nabavnog organa. Vijeće ministara Bosne i Hercegovine je na 42. sjednici održano dana 12.03.2024. godine usvojilo Pravilnik o provođenju zajedničke nabavke, centralizovane nabavke i uspostavljanju centralnog nabavnog organa, koji je objavljen u „Službenom glasniku BiH, broj 29/24. Primjena navedenog pravilnika je počela 13.05.2024. godine.

Agencija je pored novog Pravilnika također u saradnji i uz podršku USAID-a razvila i novi infomacioni sistem  za provođenje centralizovanih javnih nabavki, kojim se osigurava efikasnije planiranje, provođenje centralizovanih nabavki i praćenje realizacije ugovora odnosno okvirnog sporazuma. Navedenim Pravilnikom je propisana obaveza da centralni nabavni organ i ugovorni organ za čije potrebe se vrši centralizovana nabavka su dužni koristiti informacionim sistemom za centralizovane nabavke (ISCN).

**6. ŠIFRA MJERE:** 34.

**BROJ AKCIJE**: 3.

**ŠIFRA AKCIJE**: 34.1.

**SPECIFIČAN CILJ (MJERA):** Unapređenje u oblasti podnošenja prijedloga za uvođenje prekršajnog postupka

**AKCIJA:** Analiza prekršaja

**ROK REALIZACIJE:** 2024Q2

**REZULTAT:** Pripremljena analiza

**ODGOVORNA INSTITUCIJA**: AJN

**UKLJUČENA INSTITUCIJA:** URŽ

**OBRAZLOŽENJE:**

Mjera realizovana. Agencija je pripremila analizu prekršaja, koja će rezultirati unapređenjem podnošenja prijedloga za uvođenje prekršajnog postupka. Također, URŽ je svojim aktom broj 01-50-3-92-6/24 od 12.06.2024.godine dostavio Analizu prekršaja koje je pokrenuo URŽ od 2019.godine do danas.

**7. ŠIFRA MJERE:** 28.

**BROJ AKCIJE**: 2.

**ŠIFRA AKCIJE**: 28.1.

**SPECIFIČAN CILJ (MJERA):** Baza potvrda za uredno izvršenje ugovora

**AKCIJA:** Izmjena podzakonskog propisa

**ROK REALIZACIJE:** 2024Q3

**REZULTAT:** Pripremljena izmjena podzakonskog propisa

**ODGOVORNA INSTITUCIJA**: AJN

**UKLJUČENA INSTITUCIJA:** Druge ključne institucije

**OBRAZLOŽENJE:**

Mjera realizovana. Agencija kroz program pomoći i podrške od strane USAID-a, je pripremila prednacrt Pravila o uslovima i načinu korištenja potvrda o uredno izvršenim ugovorima na portalu javnih nabavki.

Agencija je u toku rada ocjenila da je donošenje adekvatnog pratećeg pravnog okvira, odnosno novog pravnog akta neophodno rješenje, obzirom da se u funkciju uspostavlja modul baze za elektronsko podnošenje zahtjeva za izdavanje potvrda o urednoj realizaciji ugovora, elektronskom podošenju zahtjeva za izdavanje, te izdavanje potvrda putem sistema kao nadogradnje informacionog sistema e-Nabavke. Na ovaj način Agencija počinje uvoditi elektonssku provjeru kvalifikaciju u provođenju postupaka javnih nabavki.

**8. ŠIFRA MJERE:** 3.

**BROJ AKCIJE**: 2.

**ŠIFRA AKCIJE**: 3.1.

**SPECIFIČAN CILJ (MJERA):** Izmjena sistematizacije i popunjenje radnih mjesta

**AKCIJA:** Izmjena pravilnika o sistematizaciji

**ROK REALIZACIJE:** 2024Q3

**REZULTAT:** Pripremljen pravilnik

**ODGOVORNA INSTITUCIJA**: AJN i URŽ

**OBRAZLOŽENJE:**

Mjera realizovana. Prijedlog Pravilnika o unutrašnjoj organizaciji Agencije za javne nabavke Bosne i Hercegovine upućen je Vijeću ministara BiH na saglasnost, broj predmeta 03-02-3-1376-32/22 od 05.02.2025. godine.

URŽ je aktom broj 01-50-2-92-13/24 od 09.12.2024.godine dostavio informaciju da je pripremljen novi Pravilnik o sistematizaciji i čeka se mišljenje nadležnog organa (Ministarstva finansija i trezora BiH).

**9. ŠIFRA MJERE*:*** 28*.*

**BROJ AKCIJE:**2.

**ŠIFRA AKCIJE*:*** 28.2.

**SPECIFIČAN CILJ (MJERA):**Baza potvrda za uredno izvršenje ugovora

**AKCIJA:** Izgradnja modula

**ROK REALIZACIJE*:*** 2024Q4

**REZULTAT:**Izgrađen modul

**ODGOVORNA INSTITUCIJA*:*** AJN

**OBRAZLOŽENJE:**

Mjera realizovana. Razvoj modula je završen. Trenutno je faza testiranja funkcionalnosti modula koji će predstavljati bazu potvrda u urednoj realizaciji ugovora, elektronsko podnošenje zahtjeva za njihovo izdavanje, te izdavanje potvrda putem sistema kao nadogradnje informacionog sistema e-Nabavke i njegova priprema za produkciju.

Uvođenjem ovog modula će se unaprijediti efikasnost izdavanja i upotrebe potvrda u postupcima javnih nabavki što će u značajnoj mjeri olakšati sudjelovanje u postupcima javnih nabavki privrednim subjektima i ugovornim organima, ali i smanjiti finansijske i administrativne troškove, te formalno-pravne greške kod unosa podataka u potvrdama u skladu sa Zakonom, jer će se isti generisati na osnovu podataka o postupku koji se nalaze u portalu javnih nabavki. Sve izdate potvrde će biti javno objavljene i dostupne za pregled na portalu javnih nabavki čime se želi podići transparentnost i prevenirati zloupotrebe kod izdavanja, objave i korištenja potvrda u postupcima javnih nabavki.

**10. ŠIFRA MJERE*:*** 1.

**BROJ AKCIJE:** 2.

**ŠIFRA AKCIJE:** 1.1.

**SPECIFIČAN CILJ (MJERA):**Daljnje usklađivanje sa pravnom tečevinom EU

**AKCIJA:**Analiza svih bitnih razlika između direktiva i važećeg ZJN

**ROK REALIZACIJE*:*** 2024Q4

**REZULTAT:**Pripremljena analiza

**ODGOVORNA INSTITUCIJA*:*** AJN

**UKLJUČENA INSTITUCIJA:** Druge ključne institucije

**OBRAZLOŽENJE*:***

Mjera realizovana. Agencija je pripremila tabelarni prikaz razlika važećeg zakonodavstva iz oblasti javnih nabavki sa direktivama EU. Također, u novembru 2024.godine Agenciji je uručen dokument „SIGMA GAP analysis of the Public Procurement legislation of Bosnia and Herzegovina against the relevant EU law“ koji je pripremila SIGMA i koji predstavlja meritonu i relevantnu analizu svih bitnih razlika između direktiva Evropske unije i važećeg zakonodavstva o javnim nabavkama Bosne i Hercegovine. Dokument prestavlja izuzetno kvalitetnu osnovu za pripremu novog teksta Zakona o javnim nabavkama.

**11. ŠIFRA MJERE*:*** 1.

**BROJ AKCIJE:** 2.

**ŠIFRA AKCIJE:** 1.1.

**SPECIFIČAN CILJ (MJERA):**Smanjenje broja podzakonskih akata

**AKCIJA:**Analiza svih podzakonskih akata sa ciljem njihovog smanjenja

**ROK REALIZACIJE*:*** 2024Q4

**REZULTAT:**Pripremljena analiza

**ODGOVORNA INSTITUCIJA*:*** AJN

**UKLJUČENA INSTITUCIJA:** Druge ključne institucije

**OBRAZLOŽENJE:**

Mjera realizovana. Agencija je pripremila analizu o smanjenju broja podzakonskih akata iz oblasti javnih nabavki. Analiza je od važnosti i pomoći za pripemu nacrta novog teksta Zakona o javnim nabavkama, a kojim se predviđa preuzimanje određenog broja podzakonskih akata, a s ciljem povećanja transparenosti i primjenljivosti legislativnog okvira javnih nabavki u Bosni i Hercegovini.

**12. ŠIFRA MJERE*:*** 9.

**BROJ AKCIJE:** 3.

**ŠIFRA AKCIJE:** 9.1.

**SPECIFIČAN CILJ (MJERA):**Obaveza ukazivanja na nezakonitost prije isteka roka za podnošenje žalbe ako je žalba uložena na tendersku dokumentaciju

**AKCIJA:**Analiza odluka URŽ-a iz 2023.godine donesenih na osnovu žalbi uloženih na tendersku dokumentaciju

**ROK REALIZACIJE*:*** 2024Q4

**REZULTAT:**Pripremljena analiza odluka URŽ

**ODGOVORNA INSTITUCIJA*:*** URŽ

**UKLJUČENA INSTITUCIJA:** AJN

**OBRAZLOŽENJE:**

Mjera realizovana. URŽ je aktom broj 01-50-2-92-12/24 od 09.12.2024.godine dostavio Agenciji analizu odluka URŽ-a iz 2023.godine donesenih na osnovu žalbi uloženih na tendersku dokumentaciju.

***GODIŠNJI UČINAK U ODNOSU NA KLJUČNE STRATEŠKE CILJEVE I SPECIFIČNE CILJEVE (MJERE) PLANIRANE ZA SVAKU GODINU***

Za 2024.godinu Strategijom je bilo predviđeno ukupno 12. mjera. S obzirom, da su u 2024.godini sve predviđene mjere realizovane zaključujemo da je postignut maksimalan godišnji učinak.